《李相亭》
明代·张弼

百室犹江邑，千年李相亭。乾坤留正气，山水有馀清。

赤手扶皇宋，丹心契孔明。蘋香聊一荐，俯仰不胜情。

作者简介：（1425—1487）明松江府华亭人，字汝弼，号东海。成化二年进士。久任兵部郎，议论无所顾忌。出为南安知府，律己爱物，大得民和。少善草书，工诗文，自言吾书不如诗，诗不如文。有《鹤城稿》、《东海稿》等。